विद्यासागर की प्रतिमा को तोड़ना बंगाल के इतिहास में "काला धब्बा”
भारतीय जनता पार्टी (बीजेपी) के अध्यक्ष अमित शाह के रोड शो के दौरान उत्तरी कोलकाता में हिंसा भड़क गई। इस दौरान पुलिस भी मूकदर्शक बनी रही।
इस हिंसा के दौरान बंगाल पुनर्जागरण आंदोलन के अग्रदूतों में से एक पंडित ईश्वर चंद्र विद्यासागर की प्रतिमा को कथित तौर पर बीजेपी कार्यकर्ताओं ने तोड़ दिया। विद्यासागर की प्रतिमा को तोड़ने की घटना दुर्भाग्यपूर्ण है। ये बंगाल की आत्मा पर हमला है।
शाह का रोड शो उस समय हिंसा में बदल गया जब तृणमूल कांग्रेस (टीएमसी) के कार्यकर्ता "अमित शाह गो बैक" लिखी तख़्तियों के साथ रोड शो के दौरान खड़े थे। इससे पहले कलकत्ता विश्वविद्यालय के गेट के सामने शाह को काले झंडे भी दिखाए गए थे जिसके बाद राष्ट्रीय स्वयंसेवक संघ के कार्यकर्ता हिंसक हो गए थे।
बीजेपी अध्यक्ष के रोड शो में शामिल आरएसएस कार्यकर्ताओं ने "अमित शाह गो बैक" की तख़्तियाँ देखीं तो वे उत्तरी कोलकाता स्थित विद्यासागर कॉलेज में प्रवेश कर गए और परिसर में तोड़फोड़ की साथ ही कॉलेज परिसर में स्थित पंडित विद्यासागर की प्रतिमा को तोड़ दिया।
वीडियो के अनुसार प्रतिमा को गिरा दिया गया और रॉड से तोड़ा गया। बंगाल के इतिहास में यह अकल्पनीय घटना है। कॉलेज के अंदर खड़ी कई मोटरसाइकिलें जो छात्रों की थी उनमें कथित तौर पर आरएसएस समर्थकों द्वारा आग लगा दी गई। हाल में टीएमसी और बीजेपी के बीच झड़प यहाँ होती रही है।
लोग कई सवाल खड़े कर रहे हैं। वे पूछ रहे हैं कि बंगाल में क्या हो रहा है? हमारे बुद्धिजीवी कहाँ हैं? आनंदशंकर रॉय और प्रोफ़ेसर सुकुमार सेन जैसे दिग्गज अब नहीं हैं तो विरोध नहीं होगा?
विद्यासागर कॉलेज के भौतिक विज्ञान के सेवानिवृत्त प्रोफ़ेसर असित घोष की आँखों में आँसू हैं। वे कोलकाता में संवाददाता से कहते हैं, "वे लोग जिन्होंने विद्यासागर की प्रतिमा को तोड़ी है वे राज्य के इतिहास में "काला धब्बा" थे।" उन्होंने कहा, "ऐसे समय में जब महान समाज सुधारक की 200वीं वर्षगांठ आने वाली है "आरएसएस-टीएमसी के बीच दिखावटी लड़ाई के परिणामस्वरूप इस तरह की गुंडागर्दी और बर्बरता हमारे धैर्य की आख़िरी कील है।"
उन्होंने कहा कि एक तरफ़ उत्तरी कोलकाता के कनकूरगाछी में कम्युनिस्ट पार्टी ऑफ इंडिया (मार्क्सवादी) के महासचिव सीताराम येचुरी की रैली के लिए कोलकाता पुलिस द्वारा इस इलाक़े में मुख्यमंत्री के रोड शो के चलते मंजूरी नहीं दी गई वहीं दूसरी तरफ़ जब मंगलवार को प्रतिमा तोड़ी गई तो वहाँ पर पुलिस मौजूद नहीं थी। घोष ने कहा "जब विद्यासागर की प्रतिमा को तोड़ी गई तो पुलिस कहाँ थी?"
प्रोफ़ेसर ने अपने तीन दशक के अध्यापन जीवन के बारे में कहा उनके लिए "विद्यासागर की प्रतिमा निरंतर प्रेरणा की स्त्रोत थी।" उन्होंने कहा कि 1970 के दशक में "अराजक तत्वों ने विद्यासागर और टैगोर की प्रतिमा को तोड़ दिया और उन्हें बंगाल समाज से बाहर कर दिया गया"। उन्होंने ये भी कहा कि "इस बार भी हम सभी को इन भगवाधारियों को सबक सिखाने के लिए आगे आना चाहिए।"
कोलकाता में विद्यासागर फ़ाउंडेशन की ओर से बोलते हुए अध्यक्ष आनंददेव मुखर्जी और सचिव अनूप सरकार ने कड़ी निंदा करते हुए कहा, “बंगाल और भारत की संस्कृति से बेख़बर इन सांप्रदायिक, बर्बर ताक़तों को एक सेकंड के लिए भी बर्दाश्त नहीं किया जाना चाहिए।"
उन्होंने कथित तौर पर कहा कि "इन्हीं ताक़तों ने क्रांतिकारी बंगाली यूथ आइकन और कवि सुकांत भट्टाचार्य की मूर्ति को त्रिपुरा में तोड़ दिया था जो, ये न केवल विद्यासागर की चिरस्थायी विरासत बल्कि बंगाल की चेतना पर भी इस जघन्य हमले के लिए ज़िम्मेदार हैं। हम दोषियों और अपराधियों की तत्काल गिरफ़्तारी की मांग कर रहे हैं और पुलिस से इस जघन्य कृत्य के ख़िलाफ़ प्रदर्शन की अनुमति मांग रहे हैं क्योंकि चुनाव आचार संहिता शहर में लागू है। 19 मई को मतदान होना निर्धारित है।"
एक महान समाज सुधारक और बंगाली भाषा के प्रणेता पंडित विद्यासागर देश में विशेष रूप से बंगाल में बेहद प्रतिष्ठित व्यक्ति हैं। सामाजिक, विशेषकर महिलाओं के ख़िलाफ़ उत्पीड़न में उनकी भूमिका की वजह से उन्हें मुक्ति दिलाने वाला कहा जाता है। उनके जीवनकाल में और उनकी मृत्यु के बाद भी उन्हें रूढ़िवादी हिंदू कट्टरपंथियों का रोष झेलना पड़ा और आरएसएस उन्हें तत्कालीन प्रचलित रूढ़िवादी ब्राह्मणवादी आस्था के ख़िलाफ़ समाज को पुनर्गठित और संगठित करने और लैंगिक समानता, लड़कियों की शिक्षा, जाति-विरोधी भावनाओं, सभी के लिए शिक्षा और विधवा पुनर्विवाह की कट्टरपंथी अवधारणाओं को प्रेरित करने का प्रमुख स्रोत मानता है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva